rejauldu/bengali-wikipedia huggingface dataset:
হিন্দুধর্ম সৌদি আরবের তৃতীয় বৃহত্তম ধর্ম এবং দেশটিতে বসবাসকারী মোট জনসংখ্যার প্রায় ১.৩%। ২০২০ সালের তথ্যনুসারে সৌদি আরবে হিন্দু ধর্মাবলম্বীদের সংখ্যা প্রায় ৪৫১,৩৪৭ জন এবং এটি প্রতিদিন বৃদ্ধি পাচ্ছে । হিন্দু ধর্মাবলম্বীদের মধ্যে বেশিরভাগই ভারতীয় এবং নেপালি বংশোদ্ভূত।   পটভূমি   সৌদি আরব একটি ইসলামী ধর্মতন্ত্র। সুন্নি ইসলাম হলো রাষ্ট্রীয় ধর্ম এবং ইসলাম ছাড়া অন্য কোনো ধর্মের চর্চা প্রকাশ্যে অনুমোদিত নয়। শুধুমাত্র মুসলমানদের জাতীয়তা অর্জনের অনুমতি দেওয়া হয়। এখানে বসবাসকারী হিন্দুরা সবাই কর্ম বা পর্যটনসূত্রে প্রবাসী।  হিন্দুদের পর্যাপ্ত জনসংখ্যা থাকা সত্ত্বেও অমুসলিমদের জন্য কোন হিন্দু মন্দির বা অন্য কোন উপাসনালয় নেই এবং অমুসলিমদের ধর্মের স্বাধীনতা খুবই সীমিত।   নিপীড়ন  অন্যান্য অমুসলিম ধর্মের মতো, সৌদি আরবে হিন্দুদের প্রকাশ্যে উপাসনা করার অনুমতি নেই। সৌদি আরব কর্তৃপক্ষের দ্বারা হিন্দুধর্মীয় সামগ্রী ধ্বংসের কিছু অভিযোগও পাওয়া গেছে।On 24 March 2005, Saudi Arabian authorities destroyed religious items found in a raid on a makeshift Hindu shrine found in an apartment in Riyadh. (source: Marshall, Paul. Saudi Arabia's Religious Police Crack Down. Freedom House)Hindus in the Middle East Gautam Raja (June 2001)  Belief Net সৌদি কর্তৃপক্ষ হিন্দু কালচার ও পূজা অর্চনা এবং ধর্মীয় অনুশীলনকে কঠোরভাবে নিন্দা করে। মুসলমানদের ইসলাম ত্যাগ করার অনুমতি দেওয়া হয় না কারণ এটি ধর্মত্যাগ হিসাবে মৃত্যুদণ্ডে দণ্ডনীয়। বাইবেল, ভগবদ্গীতা এবং আহমেদি বইয়ের মতো অমুসলিম ধর্মীয় সামগ্রী বিতরণ ও মুসলিমরা ধর্মান্তর হওয়া অবৈধ।  ২৪ মার্চ ২০০৫-এ সৌদি কর্তৃপক্ষ রিয়াদের একটি পরিবারের অ্যাপার্টমেন্টের ধর্মীয় জিনিসগুলি ধ্বংস করে।   জনসংখ্যা  বছরশতকরাবৃদ্ধি২০০০০.৬%-২০১০১.১%+০.৫২০২০১.৩%+০.২%   আরও দেখুন    আরব রাষ্ট্রে হিন্দু ধর্ম  এশিয়ায় হিন্দুধর্ম   তথ্যসূত্র   বিষয়শ্রেণী:সৌদি আরবে ধর্মবিশ্বাস বিষয়শ্রেণী:মধ্যপ্রাচ্যে হিন্দুধর্ম বিষয়শ্রেণী:এশিয়ায় হিন্দুধর্ম বিষয়শ্রেণী:সৌদি আরবে জাতিগোষ্ঠী বিষয়শ্রেণী:দেশ অনুযায়ী হিন্দুধর্ম বিষয়শ্রেণী:সৌদি আরবে হিন্দুধর্ম
__TOC__  ২৭ জুন ২০২২  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  দ্বিতীয় অ্যাকাউন্ট থেকে মূল অ্যাকাউন্টের মতো একই রকম অর্থহীন পাতা তৈরি করা হচ্ছে। — ইয়াহিয়া (আলাপ • অবদান) - ১২:৪০, ২৭ জুন ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  পরীক্ষণে প্রমাণিত ও বাধা দেওয়া হল। রিয়াজ (আলাপ) ১৮:০২, ২৭ জুন ২০২২ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২২
জুলকারনাইন জাইদি (; জন্ম: ২৫ মে, ১৯৬২) পাঞ্জাব প্রদেশের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার।List of Pakistan Test Cricketers পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর পাকিস্তানি ক্রিকেটে লাহোর দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন জুলকারনাইন নামে পরিচিত জুলকারনাইন জাইদি।   খেলোয়াড়ী জীবন  ১৯৮০-৮১ মৌসুম থেকে ১৯৯৪-৯৫ মৌসুম পর্যন্ত জুলকারনাইনের প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে তিনটিমাত্র টেস্ট ও ষোলটিমাত্র একদিনের আন্তর্জাতিকে অংশগ্রহণ করেছেন জুলকারনাইন জাইদি। সবগুলো টেস্টই শ্রীলঙ্কার বিপক্ষে খেলেছিলেন তিনি। ২৩ ফেব্রুয়ারি, ১৯৮৬ তারিখে ক্যান্ডিতে স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ২২ মার্চ, ১৯৮৬ তারিখে কলম্বোয় একই দলের বিপক্ষে সর্বশেষ টেস্টে অংশ নেন তিনি।   তথ্যসূত্র    আরও দেখুন   আসিফ মুজতবা  ফজল-উর-রেহমান  পাকিস্তানি টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  পাকিস্তানি একদিনের আন্তর্জাতিক ক্রিকেটারদের তালিকা   বহিঃসংযোগ      That's Cricket – Zulqarnain  বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তান অটোমোবাইলস কর্পোরেশনের ক্রিকেটার বিষয়শ্রেণী:পাকিস্তান রেলওয়েজের ক্রিকেটার বিষয়শ্রেণী:পাকিস্তান স্টারলেটসের ক্রিকেটার বিষয়শ্রেণী:লাহোর থেকে আগত ক্রিকেটার বিষয়শ্রেণী:লাহোর সিটির ক্রিকেটার বিষয়শ্রেণী:লাহোর সিটি হোয়াইটসের ক্রিকেটার বিষয়শ্রেণী:লাহোর সিটি ব্লুজের ক্রিকেটার বিষয়শ্রেণী:হাউজ বিল্ডিং ফাইন্যান্স কর্পোরেশনের ক্রিকেটার বিষয়শ্রেণী:উইকেট-রক্ষক বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ
রাজকন্যা দানা ফিরাস (জন্মঃ ২৭ অক্টোবর, ১৯৭০) হলেন রাজপুত্র ফিরাস বিন রা'দের স্ত্রী। ফিরাস বিন রা'দ হলেন রা'দ বিন জেইদ এবং মাজদা রা'দের পুত্র। রাজকন্যা দানা ফিরাস ঐতিহ্য সুরক্ষা ও উন্নয়ন, পর্যটন, রাজনৈতিক অংশগ্রহণ ও শান্তি স্থাপন ইত্যাদি বিষয়ে একজন আন্তর্জাতিক উকিল।  তিনি পেট্রা ন্যাশনাল ট্রাস্টের পরিচালনা পর্ষদের সভাপতির দায়িত্ব পালন করেছেন  এবং রয়েল হাশেমি কোর্ট এবং জর্ডান সরকারের মন্ত্রণালয়ে মধ্যে যোগসূত্র স্থাপনকারী হিসেবে করেন। ইউনেস্কোর মহাপরিচালক ইরিনা বোকোভা তাকে ২০১৭ সালের জুন মাসে ইউনেস্কোর শুভেচ্ছাদূত হিসেবে মনোনীত করেছিলেন। সাংস্কৃতিক ঐতিহ্য সংরক্ষণ ও সচেতনতায় তার সুপারিশ বিশ্ব পর্যটন সংস্থার দুইটি ঘোষণায় অন্তর্ভুক্ত করা হয়েছিল।   শিক্ষা এবং প্রাথমিক জীবন  রাজকন্যা দানা জর্ডানের আম্মানে জন্মগ্রহণ করেছিলেন। তিনি জর্ডানের আম্মান ব্যাচ্যালারিয়েট স্কুলে পড়াশোনা করেছেন। তারপরে বোস্টন বিশ্ববিদ্যালয় থেকে আন্তর্জাতিক সম্পর্ক ও অর্থনীতিতে বিএ করেছেন। লন্ডন স্কুল অফ ইকোনমিক্স থেকে আন্তর্জাতিক উন্নয়নে এমএসসি এবং হার্ভার্ড বিশ্ববিদ্যালয় থেকে পাবলিক পলিসি এন্ড ডেভেলপমেন্টে এমপিএ ডিগ্রি অর্জন করেছেন।   পেশা  ১৯৯৩ থেকে ২০০০ সাল পর্যন্ত রাজকন্যা দানা রয়্যাল হাশেমাইট কোর্ট-এ কাজ করেন। তার কার্যক্রম টেকসই উন্নয়ন, পরিবেশ সুরক্ষা, উন্নয়নে নারীর অংশগ্রহণ, যুব স্বাস্থ্য ও শিক্ষার উন্নতি ইত্যাদি বিষয়কে বর্ধিত করে।  ১৯৯৯ সালে রাজকন্যা দানা হুসাইন ফাউন্ডেশন প্রতিষ্ঠায় কাজ করেন।  ২০১৬ সালে রাজকন্যা দানা জর্ডানের ফুলব্রাইট কমিশন বোর্ডে যোগদান করেছিলেন।    সাংস্কৃতিক ঐতিহ্য সংরক্ষণ  রাজকন্যা দানা বর্তমানে ঐতিহ্য সুরক্ষা ও সংরক্ষণের ক্ষেত্রে জর্ডানের প্রাচীনতম জাতীয় বেসরকারী সংস্থা পেট্রা ন্যাশনাল ট্রাস্টের সভাপতির দায়িত্ব পালন করছেন। পেট্রা ন্যাশনাল ট্রাস্ট ১৯৮৯ সালে প্রতিষ্ঠিত হয়।   ব্যক্তিগত জীবন  ৭ আগস্ট, ১৯৯৯ সালে রাজকন্যা দানা রাজপুত্র রাদ বিন জেইদের পুত্র রাজপুত্র ফিরাসকে বিয়ে করেন। তার মাতামহ, রাজকন্যা ফাহরেলনিসা জেইদ, ছিলেন খ্যাতনামা তুর্কি চিত্রশিল্পী।  রাজকন্যা দানা ও রাজপুত্র প্রিন্স ফিরাসের তিনজন সন্তান রয়েছেঃ   রাজকন্যা সাফা, জর্ডানের আম্মানে ২৬ জুলাই, ২০০১ সালে জন্মগ্রহণ করেন।   রাজকন্যা হায়া ৭ মার্চ, ২০০৩ সালে ওয়াশিংটন ডিসিতে জন্মগ্রহণ করেছিলেন   রাজপুত্র হাশেম জর্ডানের আম্মানে ৩১ অক্টোবর, ২০১০ সালে জন্মগ্রহণ করেছেন।  তিনি জর্ডানের আম্মানে পরিবারের সাথে থাকেন।   প্রকাশনা  ২০১৫ঃ রাজকন্যা দানা হাফিংটন পোস্টে একটি লেখা প্রকাশ করেন, যার নাম ছিলোঃ গ্লোবাল ডেভলপমেন্ট গোলস অ্যান্ড হেরিটেজ প্রিজার্ভেশন।  ২০১২ঃ পেট্রায় পর্যটন এবং প্রত্নতাত্ত্বিক ঐতিহ্য ব্যবস্থাপনাঃ বিকাশ বা ধ্বংসে অবদান রাখা নিয়ামক  ২০০৭ঃ তিনি ২০০৭ সালে স্টেট অফ দ্য ওয়ার্ল্ড রিপোর্টের জন্য একটি সংক্ষিপ্ত নিবন্ধ রচনা করেছিলেন এবং ওয়াশিংটন, ডিসিতে এই প্রতিবেদনের প্রকাশনা উৎসবে অংশ নিয়েছিলেন    তথ্যসূত্র   বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:জর্ডানীয় রাজকন্যা
আলতাফ হোসেন চৌধুরী বলতে বোঝাতে পারে:   আলতাফ হোসেন চৌধুরী –বাংলাদেশ বিমান বাহিনীর সাবেক প্রধান ও রাজনীতিবিদ।  আলতাফ হোসেন চৌধুরী (ফরিদপুররের রাজনীতিবিদ) –বাংলাদেশ রাজনীতিবিদ যিনি তৎকালীন ফরিদপুর-১৩ আসনের সংসদ সদস্য ছিলেন।   আরও দেখুন    আলতাফ হোসেন –দ্ব্যর্থতা নিরসন পাতা।  আলতাফ হোসেন গোলন্দাজ –বাংলাদেশী রাজনীতিবিদ ও প্রাক্তন সংসদ সদস্য।  আলতাফ হোসেইন -শিক্ষাবিদ, সাংবাদিক, এবং পাকিস্তান আন্দোলন কর্মী।
সন্তান, সন্ততি বা অপত্য বলতে কোনো নবসৃষ্ট জীবকে বোঝায়। যৌন বা অযৌন প্রজননের মাধ্যমে সন্তানের প্রসব হয়। একইসঙ্গে একাধিক সন্তানের প্রসব হতে পারে (যেমন তা দেওয়া একাধিক ডিম থেকে মুরগির ছানার জন্ম), কিংবা সময়ের সঙ্গে একাধিক সন্তানের প্রজনন হতে পারে (যেমন বাচ্চা মৌমাছি)। যৌনমিলন, কৃত্রিম পরিনিষেক বা ক্লোনিঙের পর সন্তান প্রসব হয়।  মানব পুরুষ সন্তানকে পুত্র বা ছেলে ও স্ত্রী-সন্তানকে কন্যা, দুহিতা বা মেয়ে বলে। মানব সন্তানের সন্তানকে "নাতি" (পুং) বা "নাতনি" (স্ত্রী) বলে, পুত্রের সন্তানকে "পৌত্র" (পুং) বা "পৌত্রী" (স্ত্রী) এবং কন্যার সন্তানকে "দৌহিত্র" (পুং) বা "দৌহিত্রী" (স্ত্রী) বলে। মানব সন্তানের সন্তানের সন্তানকে "প্রপৌত্র" (পুং) বা "প্রপৌত্রী" (স্ত্রী) বলে।  কোনো সন্তানের মধ্যে পিতা ও মাতা উভয়ের বংশাণু রয়েছে। প্রত্যেক সন্তানের মধ্যে একাধিক বংশাণু রয়েছে, আর প্রত্যেক বংশাণুতে কোনো নির্দিষ্ট কর্ম ও বৈশিষ্ট্যের জন্য কোডিং করা থাকে। পিতা ও মাতা উভয়ই সমানভাবে তাদের সন্তানের জিনোটাইপে অবদান রাখে, আর সেখানে গ্যামেটগুলো একত্রিত হয় ও গঠন করে।  আরও দেখুন  পরিবার  পিতামাতা–সন্তান দ্বন্দ্ব  বাচ্চা  শিশু  তথ্যসূত্র  বিষয়শ্রেণী:পরিবার বিষয়শ্রেণী:প্রজনন
সারিগোয়াইন নদী বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য ২৫.৭৫ কিলোমিটার। প্রস্থ ১১৭ মিটার যা সারিঘাটে পরিমাপকৃত। নদীটির গভীরতা ৮.৫ মিটার এবং নদী অববাহিকার আয়তন ৭৫ বর্গকিলোমিটার।  উৎপত্তি ও প্রবাহ সারিগোয়াইন নদী ভারতের লালখাল চাবাগানের নিকটে লোভাছড়ি নদী হতে উৎপত্তি লাভ করে সিলেট জেলার জৈন্তাপুর দিয়ে বাংলাদেশে প্রবেশ করেছে। বাংলাদেশে নদীটি বাদামঘাট হতে সিঙ্গারখাল নাম ধারণ করে সিলেটের কোম্পানীগঞ্জের সুরমা নদীতে পতিত হয়েছে।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৪৬।   আরও দেখুন   বাংলাদেশের নদীর তালিকা  পশ্চিমবঙ্গের নদনদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:এশিয়ার আন্তর্জাতিক নদী বিষয়শ্রেণী:মেঘালয়ের নদী বিষয়শ্রেণী:ভারতের নদী বিষয়শ্রেণী:সিলেট জেলার নদী
সুবর্ণপুর () ভারতের ওড়িশা রাজ্যের সুবর্ণপুর জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে সোনাপুর শহরের জনসংখ্যা হল ১৭,৫৩৫ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে সোনাপুর এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
থাম্ব|জেনেটিক ড্রিফট জেনেটিক ড্রিফট (এলিলিক ড্রিফট নামেও পরিচিত) হচ্ছে, একটি সুনির্দিষ্ট প্রজাতির জীবগোষ্ঠীতে জিন (এলিল) এর সংখ্যায় পরিবর্তন। এই পরিবর্তনের ফলে জিনের সংখ্যা বাড়তেও পারে কমতেও পারে। এই পরিবর্তন প্রাকৃতিক নির্বাচনের মাধ্যমে নয় বরং সম্পূর্ণ ঘটনাচক্রে এলোমেলোভাবে জীবের জনগোষ্ঠীতে ঘটতে পারে। জেনেটিক ড্রিফটের কারণে জিনগত বৈচিত্র সম্পূর্ণভাবে হ্রাস পেতে পারে।  কোনো জনপুঞ্জ যদি আকারে ছোট হয়, তবে এলিলের সংখ্যা কম হবে, এবং সে জনগোষ্ঠীতে জেনেটিক ড্রিফটের প্রভাব বেশি হবে এবং যে জনপুঞ্জ আকারে বড়, তাদের উপর জেনেটিক ড্রিফটের প্রভাব কম হবে।   তথ্যসূত্র   বিষয়শ্রেণী:জনসমষ্টি বংশাণুবিজ্ঞান বিষয়শ্রেণী:বিবর্তনমূলক জীববিজ্ঞান
সম্ভল জেলা হল ভারতের উত্তর প্রদেশ রাজ্যের একটি জেলা। এই জেলাটি মুরাদাবাদ বিভাগের অন্তর্গত এবং জেলার সদর দপ্তর হল বাহজোই। ৯৯৩ টি গ্রাম এবং ১৬ টি থানা নিয়ে সম্ভল জেলা গঠিত।  ইতিহাস ১৪ শতকের গোড়ার দিকে দিল্লির প্রথম মুসলিম সুলতান কুতুবউদ্দিন আইবক সম্ভল দখল করে, তার সাম্রাজ্যের অন্তর্ভুক্ত করেন। পরবর্তীকালে, দিল্লির আরেক সুলতান ফিরোজ শাহ তুঘলক সম্ভল শহরে দখল করেন। সুলতানের বেশ কিছু বিশ্বস্ত সৈন্যদের হত্যা করেন সম্ভলের হিন্দু শাসক। তাই তিনি হিন্দু শাসকের সমস্ত শক্তিকে পরাজিত করেন এবং সারা জীবন তাকে বন্দী করে রাখেন। সুলতান সম্ভলে মুসলিম শাসন পরিচালনা করেছিলেন।  ২০১১ সালে ২৮ শে সেপ্টেম্বর সম্ভল জেলা ঘোষণা করা হয়েছিল এবং ২০১২ সালে ২৩ শে জুলাই রাজ্য সরকার তিনটি নতুন জেলার মধ্যে এটি একটি তৈরি করেছিল। রাজ্য সরকার জেলা তৈরি করার সময় সমাজ সংস্কারক ভীমরাও আম্বেদকরের সম্মানে নতুন জেলার নাম "ভীমনগর" রাখার সিদ্ধান্ত নেয়।UP: Protest in Sambhal Over Change of District's Name   প্রাচীন শহরের একটি নতুন নাম দেওয়ার পদক্ষেপের বিরুদ্ধে সম্ভল শহর এবং পার্শ্ববর্তী গ্রামীণ এলাকায় ব্যাপক বিক্ষোভ শুরু হয়। সম্ভল পাঁচশত বছরেরও বেশি সময় ধরে একই নামে পরিচিত ছিল, মধ্যযুগীয় ভারতের একটি গুরুত্বপূর্ণ শহর ছিল এবং দলিত আইকন ভীমরাও আম্বেদকরের সাথে কখনোই কোনো সম্পর্ক ছিল না। শহরের নাম পরিবর্তনের বিরুদ্ধে প্রতিবাদ সফল হয়েছিল এবং সরকারকে সম্ভলের পুরানো নাম ফিরিয়ে দিতে হয়েছিল।  ভৌগোলিক অঞ্চল সম্ভল জেলা উত্তরপ্রদেশ রাজ্যের মোরাদাবাদ বিভাগের অংশ। বাহজোই শহরটি জেলার সদর দফতর। সম্ভল জেলার সংলগ্ন জেলাগুলি হল - (উত্তর দিক থেকে ডান দিকে) আমরোহা, মোরাদাবাদ, রামপুর, বদায়ূঁ, আলিগড় এবং বুলন্দশহর।  নিকটতম প্রধান মহানগর নয়াদিল্লি। নতুন দিল্লি থেকে পূর্বে সম্ভল ১৫৮.৬ কিলোমিটার (৯৮.৫ মাইল) দূরে অবস্থিত। রাজ্যের রাজধানী লখনউ থেকে সম্ভল ৩৫৫ কিলোমিটার উত্তর-পশ্চিমে অবস্থিত।  জনসংখ্যা ২০১১ ভারতের জনগণনা অনুযায়ী সম্ভল জেলার জনসংখ্যা ছিলো ২,১৯৯,৭৭৪। জেলার জনসংখ্যার ঘনত্ব । জেলায় লিঙ্গ অনুপাত হলো ১০০০ জন পুরুষের পরিবর্তে ৮৯১ জন নারী। জেলার সাক্ষরতার হার ৫৫%। জনসংখ্যার ৩৬৪,২৮৬ (১৬.৫৬%) তফসিলি জাতি। এই জেলায় হিন্দুরা সংখ্যাগরিষ্ঠ হলেও মুসলিমরা কিন্তু সম্বল শহরে এলাকায় সংখ্যাগরিষ্ঠ এবং  আধিপত্য বিস্তার করেছে।  ২০১১ জনগণনা অনুযায়ী, ৮০.৯০% জনগণ হিন্দি এবং ১৮.৫৭% উর্দু তাদের প্রথম ভাষা হিসাবে কথা বলে।  তথ্যসূত্র  বিষয়শ্রেণী:উত্তরপ্রদেশের জেলা বিষয়শ্রেণী:সম্ভল জেলা
ব্রিটিশ কলাম্বিয়া বিশ্ববিদ্যালয় কানাডার ব্রিটিশ কলাম্বিয়ায় অবস্থিত একটি পাবলিক বিশ্ববিদ্যালয়। ব্রিটিশ কলাম্বিয়া প্রদেশে উচ্চশিক্ষার জন্য এটি প্রাচীনতম প্রতিষ্ঠান। টাইমস হায়ার এডুকেশন ওয়ার্ল্ড ইউনিভার্সিটি র‍্যাংকিং এর অনুযায়ী এটি ২০১৩-২০১৪ শিক্ষাবর্ষে এর র‍্যাংক বিশ্বে ৩১তম (কানাডায় ২য়), অ্যাকাডেমিক র‍্যাংকিং অব ওয়ার্ল্ড ইউনিভার্সিটিজ অনুযায়ী এর র‍্যাংক বিশ্বে ৪০তম (কানাডায় ২য়)। গবেষণার মান ও সংখ্যা উভয় ক্ষেত্রেই এটি বিশ্বের শীর্ষস্থানীয় বিশ্ববিদ্যালয়ের মধ্যে অন্যতম।   বিখ্যাত শিক্ষার্থী   বারট্রাম ব্রকহাউস   বিখ্যাত শিক্ষক   হ্যান্স গেয়র্গ ডেমেল্ট  হর গোবিন্দ খোরানা  কার্ল এডুইন ওয়াইম্যান   তথ্যসূত্র   বিষয়শ্রেণী:কানাডার বিশ্ববিদ্যালয় বিষয়শ্রেণী:ব্রিটিশ কলাম্বিয়া বিশ্ববিদ্যালয় বিষয়শ্রেণী:১৮৯০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯১৫-এ প্রতিষ্ঠিত শিক্ষাপ্রতিষ্ঠান
গজক () হলো উত্তর-মধ্য ভারত থেকে উদ্ভূত এক ধরনের মিষ্টি বা মিষ্টান্ন। অনেকে একে গছকও বলেন। এটি তিলের বীজ (তিল) বা চীনাবাদাম এবং গুড় দিয়ে তৈরি একটি শুকনো মিষ্টি। গজক অনেক পুরানো আমলের মিষ্টি। মোঘল আমলের আগের থেকেই গজক তৈরির প্রচলন ছিল। আবার অনেকের মতে ভারতের মধ্যপ্রদেশের প্রাণকেন্দ্র মোরেনা নামক একটি ছোট্ট জেলায় এই মিষ্টি প্রথম তৈরি হয়। অনেকে বলেন, হিন্দু রাজবংশের রাজারা তাদের সৈন্যদের খাবারের জন্য তিল, গুড়, এবং ছানা দিতেন। যুদ্ধের সময় পুষ্টি ও শক্তির উৎস হিসেবে এই গজক ব্যবহারের চল ছিল। এটি উচ্চ পুষ্টির মিষ্টি বলে পরবর্তীকালে সাধারণ মানুষও একই উপকরণ ব্যবহার করে নিজেরাই গজক বানিয়ে নিতে শুরু করেন।  শীতের সময় উত্তর ভারতের বিশেষত রাজস্থান, উত্তরপ্রদেশ, দিল্লি, পাঞ্জাব, হরিয়ানা, এবং বিহারের বিস্তীর্ণ অঞ্চলে গজক তৈরি করা হয়। উত্তর ভারতের এটি একটি জনপ্রিয় শুকনো মিষ্টি। মাঘ মাসের শুরুতে উত্তর ভারতে ‘লোরি’ উৎসবে গজক খাওয়ার প্রচলন আছে। এ সময় নতুন ফসলের পুজো করা হয়। আগুন জ্বালিয়ে তাতে গুড়, চীনাবাদাম, রেওড়ি, গজক, পপকর্ন ইত্যাদি অর্পণ করা হয়ে থাকে। রাজস্থানি গজক স্বাদে অতুলনীয়। অন্য গজকের তুলনায় রাজস্থানে প্রস্তুত গজকগুলি পাতলা ও হালকা হয়।   প্রস্তুতি গজক তিল ও গুড় দিয়ে তৈরি করা হয়। গজক সাধারণত আয়তকার হয়। এটি তৈরি করার পদ্ধতিটি বেশ সময়সাপেক্ষ। সাধারণত ৫ থেকে ৮ কিলোগ্রাম গজক প্রস্তুত করতে প্রায় ১০ থেকে ১৫ ঘন্টা সময় লাগে। চিনির রসে তিল মিশিয়ে ভাল করে উত্তপ্ত করে ঘন করার পর একে পাতলা স্তরে জমানো হয়। যতক্ষণ না সমস্ত তিল ভেঙ্গে গিয়ে মণ্ডের মধ্যে তেল ছেড়ে দেয় ততক্ষণ পর্যন্ত মণ্ডটিকে পিটিয়ে পাতলা করা হয়। যা কয়েক মাস ধরে সংরক্ষণ করা যায়।  এক কেজি গজক তৈরি করার জন্য প্রায় ৭৫০ গ্রাম তিল এবং ২৫০ গ্রাম গুড় লাগে। নানা ধরনের গজক তৈরি করা হয়। অনেক সময় গজকে শুকনো ফল অর্থাৎ মেওয়া যোগ করা হয়।  প্রকারভেদ thumb|250px|লখনউ-এর গুড় রেওয়ারি (এক ধরনের গজক), একটি ঐতিহ্যবাহী ভারতীয় শুকনো মিষ্টি যা গুড় এবং টুকরো-টুকরো তিলের বীজ দিয়ে তৈরি করা হয়। উপাদান এবং আকৃতির উপর নির্ভর করে নানা ধরনের গজক হতে পারে। বিভিন্ন উপাদান দিয়ে তৈরি গজকগুলি হলোঃ  গুড়-তিল গজক  তিল-রেওয়ারি গজক  খাস গজক  তিল-মেওয়া গজক  আরও দেখুন  গুড়-বাদাম   তথ্যসূত্র   বিষয়শ্রেণী:মিষ্টান্ন বিষয়শ্রেণী:ভারতীয় মিষ্টান্ন বিষয়শ্রেণী:উত্তর ভারতীয় রন্ধনশৈলী বিষয়শ্রেণী:কনফেকশনারি বিষয়শ্রেণী:তিলের পদ
মার্টিন লুইস এমিস (জন্ম ২৫ আগস্ট ১৯৪৯) একজন ইংরেজ ঔপন্যাসিক, প্রাবন্ধিক, স্মৃতিকথাকার, ও চিত্রনাট্যকার। তিনি ১৯৭০-এর দশকে লেখালেখি আরম্ভ করেন। তার উল্লেখযোগ্য রচনা হল মানি (১৯৮৪) ও লন্ডন ফিল্ডস (১৯৮৯)। তিনি এক্সপেরিয়েন্স স্মৃতিকথার জন্য জেমস টেইট ব্ল্যাক মেমোরিয়াল পুরস্কার অর্জন করেন এবং দুইবার বুকার পুরস্কারের জন্য মনোনীত হন, প্রথমবার ১৯৯১ সালে টাইম্‌স অ্যারো উপন্যাসের জন্য ক্ষুদ্রতালিকায় এবং ২০০৩ সালে ইয়েলো ডগ উপন্যাসের জন্য দীর্ঘতালিকায় ছিলেন। ২০১১ সাল পর্যন্ত তিনি ম্যানচেস্টার বিশ্ববিদ্যালয়ের সেন্টার ফর নিউ রাইটিংয়ের সৃজনশীল লেখনীর অধ্যাপক হিসেবে কর্মরত ছিলেন। ২০০৮ সালে দ্য টাইমস তাকে ১৯৪৫ সালের পর ৫০ সেরা ব্রিটিশ লেখকের একজন হিসেবে তালিকাভুক্ত করে।  তার বাবা কিংসলি এমিস‌-ও নামকরা লেখক ছিলেন।  প্রারম্ভিক জীবন এমিস ১৯৪৯ সালের ২৫শে আগস্ট ইংল্যান্ডের অক্সফোর্ডে জন্মগ্রহণ করেন। তার পিতা স্যার কিংসলি এমিস একজন প্রখ্যাত ইংরেজ ঔপন্যাসিক। কিংসলির পিতা লন্ডনের ক্ল্যাপহামের একজন সরিষা উৎপাদনকারীর কেরানি ছিলেন। তার মাতা হিলারি ("হিলি") অ্যান বার্ডওয়েল কিংস্টন আপন টেমসে জন্মগ্রহণ করেন। তিনি কৃষি মন্ত্রণালয়ের একজন সরকারি কর্মকর্তার কন্যা। তার একজন বড় ভাই রয়েছেন, তার নাম ফিলিপ। তার ছোট বোন স্যালি ২০০০ সালে মৃত্যুবরণ করেন।  তার পিতামাতা ১৯৪৮ সালে বিয়ে করেন। এমিসের যখন ১২ বছর বয়স, তখন তাদের বিবাহবিচ্ছেদ ঘটে।   সাহিত্যকর্ম   সাকসেস (১৯৭৮)  মানি (১৯৮৪)  লন্ডন ফিল্ডস (১৯৮৯)  পাদটীকা  তথ্যসূত্র  বহিঃসংযোগ The Martin Amis Web  Biography from "internationales literaturfestival berlin"  Martin Amis page at The Guardian Martin Amis, The New York Times: Reviews of Martin Amis's earlier books; articles about and by Martin Amis  Martin Amis: Bio, excerpts, interviews and articles in the archives of the Prague Writers' Festival  বিষয়শ্রেণী:১৯৪৯-এ জন্ম বিষয়শ্রেণী:২০শ শতাব্দীর ইংরেজ ঔপন্যাসিক বিষয়শ্রেণী:২১শ শতাব্দীর ইংরেজ ঔপন্যাসিক বিষয়শ্রেণী:২০শ শতাব্দীর ইংরেজ প্রাবন্ধিক বিষয়শ্রেণী:২১শ শতাব্দীর ইংরেজ প্রাবন্ধিক বিষয়শ্রেণী:অক্সফোর্ডের ব্যক্তি বিষয়শ্রেণী:ইংরেজ অজ্ঞেয়বাদী বিষয়শ্রেণী:ইংরেজ পুরুষ ঔপন্যাসিক বিষয়শ্রেণী:ইংরেজ পুরুষ চিত্রনাট্যকার বিষয়শ্রেণী:ইংরেজ পুরুষ ছোটগল্পকার বিষয়শ্রেণী:ইংরেজ পুরুষ প্রাবন্ধিক বিষয়শ্রেণী:ইংরেজ স্মৃতিকথাকার বিষয়শ্রেণী:উত্তর-আধুনিক লেখক বিষয়শ্রেণী:ইংরেজ বিজ্ঞান কল্পকাহিনি লেখক বিষয়শ্রেণী:রয়্যাল সোসাইটি অব লিটারেচারের ফেলো বিষয়শ্রেণী:ব্রিটিশ অজ্ঞেয়বাদী বিষয়শ্রেণী:২০২৩-এ মৃত্যু বিষয়শ্রেণী:২০শ শতাব্দীর ব্রিটিশ ঔপন্যাসিক বিষয়শ্রেণী:২০শ শতাব্দীর ইংরেজ ইতিহাসবিদ বিষয়শ্রেণী:২০শ শতাব্দীর প্রাবন্ধিক বিষয়শ্রেণী:২০শ শতাব্দীর স্মৃতিকথাকার বিষয়শ্রেণী:২০শ শতাব্দীর ভ্রমণ লেখক বিষয়শ্রেণী:ব্রিটিশ যুদ্ধ বিরোধী সক্রিয়কর্মী বিষয়শ্রেণী:ইসলামের ব্রিটিশ সমালোচক বিষয়শ্রেণী:ব্রিটিশ পুরুষ ঔপন্যাসিক বিষয়শ্রেণী:ব্রিটিশ পুরুষ ছোটগল্পকার বিষয়শ্রেণী:ব্রিটিশ স্মৃতিকথাকার বিষয়শ্রেণী:ধর্মের সমালোচক বিষয়শ্রেণী:ফ্লোরিডায় ক্যান্সারে মৃত্যু বিষয়শ্রেণী:খাদ্যনালীর ক্যান্সারে মৃত্যু বিষয়শ্রেণী:মার্কিন যুক্তরাষ্ট্রে ইংরেজ প্রবাসী বিষয়শ্রেণী:মুক্তচিন্তার লেখক বিষয়শ্রেণী:নাইটস ব্যাচেলর বিষয়শ্রেণী:পরাবাস্তববাদী লেখক বিষয়শ্রেণী:পাশ্চাত্য সভ্যতার তাত্ত্বিক বিষয়শ্রেণী:সাম্যবাদ সম্পর্কে লেখক বিষয়শ্রেণী:বিশ্বায়ন বিষয়ক লেখক
সলোমন ফারাই মিরে (জন্ম: ২১ আগস্ট, ১৯৮৯) হারারে এলাকায় জন্মগ্রহণকারী জিম্বাবুয়ের উদীয়মান ক্রিকেটার। জিম্বাবুয়ে জাতীয় ক্রিকেট দলের পক্ষে তিনি মূলতঃ ডানহাতে মিডিয়াম-ফাস্ট বোলার। পাশাপাশি নিচের সারির ডানহাতি ব্যাটসম্যানও তিনি। পাশাপাশি ডানহাতে মিডিয়াম-ফাস্ট বোলিং করে থাকেন। সোলজ ডাকনামে পরিচিত সলোমন মিরে ঘরোয়া ক্রিকেটে সেন্ট্রালসের পক্ষে খেলছেন। এছাড়াও, মিড ওয়েস্ট রাইনোস, জিম্বাবুয়ে অনূর্ধ্ব-১৯ দলের হয়েও খেলেছেন তিনি।   খেলোয়াড়ী জীবন  পেশাদার ক্রিকেটার হবার পূর্বে তিনি পাইলট হবার স্বপ্ন বুনেছিলেন। সাবেক অস্ট্রেলীয় বোলার ব্রেট লি তার আদর্শ। ২০০৬-০৭ মৌসুমে ফেদওয়্যার ক্লোদিং ইন্টার-প্রভিন্সিয়াল ওয়ান-ডে প্রতিযোগিতার মাধ্যমে সকলের নজর কাড়েন। সাউদার্ন্সের বিপক্ষে ৯৪, ওয়েস্টার্ন্সের বিপক্ষে অপরাজিত ৭৯ ও নর্দার্ন্সের বিপক্ষে অপরাজিত ৫২ রান সংগ্রহ করেছিলেন।  ২১ নভেম্বর, ২০১৪ তারিখে বাংলাদেশ সফরে স্বাগতিক বাংলাদেশ ক্রিকেট দলের সাব্বির রহমানের সাথে তারও একদিনের আন্তর্জাতিক ক্রিকেটে অভিষেক ঘটে।  জুলাই ২০১৯ এ, আন্তর্জাতিক ক্রিকেট কাউন্সিল (আইসিসি) জিম্বাবুয়ে দলকে আইসিসি প্রতিযোগিতা থেকে নিষিদ্ধ করে। যার ফলে মিরে আন্তর্জাতিক ক্রিকেট থেকে অবসর ঘোষণা করে।   তথ্যসূত্র    বহিঃসংযোগ     বিষয়শ্রেণী:জিম্বাবুয়ীয় ক্রিকেটার বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:সেন্ট্রালসের ক্রিকেটার বিষয়শ্রেণী:মিড ওয়েস্ট রাইনোসের ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:হারারে থেকে আগত ক্রিকেটার বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার বিষয়শ্রেণী:মেলবোর্ন রেনেগেডসের ক্রিকেটার বিষয়শ্রেণী:জিম্বাবুয়ীয় নির্বাচিত একাদশের ক্রিকেটার বিষয়শ্রেণী:কুমিল্লা ভিক্টোরিয়ান্সের ক্রিকেটার
মেন্ডুরিম হটি হলেন একজন কসোভীয় পেশাদার ফুটবলার, যিনি কসোভো ফুটবল সুপারলীগের ক্লাব ফেরোনিকেয়ির হয়ে একজন আক্রমণভাগের খেলোয়াড় হিসেবে খেলেন।  ২০১৭ সালের ২৫শে মার্চ, তিনি প্রজাতন্ত্রী আয়ারল্যান্ড অনূর্ধ্ব-২১ দলের বিরুদ্ধে কসোভো অনূর্ধ্ব-২১ দলের হয়ে অভিষেক করেন, উক্ত ম্যাচটি প্রজাতন্ত্রী আয়ারল্যান্ড ১–০ গোলে জয়লাভ করেছিল।  তথ্যসূত্র  বহিঃসংযোগ    transfermarkt-এ মেন্ডুরিম হটি  football-lineups-এ মেন্ডুরিম হটি  বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:ফুটবল ফরোয়ার্ড
সালফার ডাই অক্সাইড হলো সালফার এবং অক্সিজেন পরমাণুর সমন্বয়ে গঠিত একটি বায়বীয় যৌগ। প্রমিত বায়ুমন্ডলে, এটি একটি তীব্র, উত্তেজিত গন্ধ সঙ্গে একটি বিষাক্ত গ্যাস।  সালফার ডাই অক্সাইডের রাসায়নিক  সংকেত টি  হলো ( SO2) ।   বর্ণনা  অতএব, এটি সমযোজী বন্ধনের মাধ্যমে দুটি অক্সিজেন পরমাণুর সাথে আবদ্ধ সালফার পরমাণুর সমন্বয়ে গঠিত। একটি অক্সিজেন পরমাণু সালফার পরমাণুর সাথে ডাবল বন্ড গঠন করতে পারে। সুতরাং, সালফার পরমাণু যৌগের কেন্দ্রীয় পরমাণু। যেহেতু সালফার উপাদানটির বহির্মুখী কক্ষপথে 6 টি ইলেক্ট্রন থাকে, তাই অক্সিজেন পরমাণুর সাথে দুটি দ্বিবন্ধন গঠনের পরে আরও 2 টি ইলেক্ট্রন অবশিষ্ট রয়েছে, যা নিঃসঙ্গ ইলেকট্রন যুগল হিসাবে কাজ করতে পারে। এটি কৌণিক জ্যামিতি হিসাবে SO2 অণুর জ্যামিতি নির্ধারণ করে। কেন্দ্র|থাম্ব|Two resonance structures of sulfur dioxide  সালফার ডাই অক্সাইড সালফার দহন প্রক্রিয়া দ্বারা উৎপাদিত হতে পারে। যদি তা না হয় তবে সালফারযুক্ত মিশ্রণগুলি পোড়াও সালফার ডাই অক্সাইড তৈরি করতে পারে।  S + O2 -> SO2  এই প্রতিক্রিয়া বহির্মুখী। সুতরাং এটি সালফার ডাই অক্সাইড গ্যাসের সাথে শক্তি প্রকাশ করে। এই শক্তি থেকে উৎপাদিত তাপ খুব বেশি। তদতিরিক্ত, ফেরাস সালফাইড, জিংক সালফাইডের মতো সংশ্লেষযুক্ত সালফার সালফার ডাই অক্সাইড গ্যাস নির্গত করতে পারে।  4 FeS + 7O2 -> 2 Fe2O3 + 4 SO2..  সালফার ডাই অক্সাইডে সালফারের জারণ অবস্থা +4 হয়। সুতরাং, সালফার ডাই অক্সাইড উচ্চতর জারণ অবস্থায় থাকা সালফার পরমাণুর সমন্বিত যৌগিক হ্রাস দ্বারাও উৎপাদিত হতে পারে। এর একটি উদাহরণ তামা এবং সালফিউরিক অ্যাসিডের মধ্যে প্রতিক্রিয়া। এখানে সালফিউরিক অ্যাসিডে সালফার +6 এর জারণ অবস্থায় রয়েছে। অতএব, এটি সালফার ডাই অক্সাইডের +4 জারণ অবস্থাতে হ্রাস করা যেতে পারে।  সালফার ডাই অক্সাইড সালফিউরিক অ্যাসিড উত্পাদনে ব্যবহার করা যেতে পারে যা শিল্প স্কেল এবং ল্যাবরেটরি স্কেলে বেশ কয়েকটি অ্যাপ্লিকেশন রয়েছে। সালফার ডাই অক্সাইডও একটি ভাল বিক্রিয়া হার হ্রাসকারী এজেন্ট। সালফার অক্সাইডেশন সালফার ডাই অক্সাইডে +4 হওয়ায় এটি সহজেই +6 জারণ অবস্থায় জারণ করা যায় যা অন্য যৌগকে হ্রাস করতে দেয়।  সালফার ডাই অক্সাইড এর দহন    অক্সিজেনের উপস্থিতিতে শক্ত সালফার পোড়া হলে সালফার ডাই অক্সাইড তৈরি হয়।   সালফার ডাই অক্সাইড    সংজ্ঞা  সালফার ডাই অক্সাইড: সালফার ডাই অক্সাইড সালফার এবং অক্সিজেন পরমাণুর সমন্বয়ে গঠিত একটি বায়বীয় যৌগ।   জারণ  সালফার ডাই অক্সাইড: সালফার ডাই অক্সাইডে সালফারের জারণ অবস্থা +4 হয়।   ফেজ  সালফার ডাই অক্সাইড: সালফার ডাই অক্সাইড ঘরের তাপমাত্রায় বায়বীয় পর্যায়ে থাকে।   ভর  সালফার ডাই অক্সাইড: সালফার ডাই অক্সাইডের আণবিক ভর g৪ গ্রাম / মোল।   গলনাঙ্ক  সালফার ডাই অক্সাইড: সালফার ডাই অক্সাইডের গলনাঙ্কটি প্রায় -71 ডিগ্রি সেন্টিগ্রেড হয় |   স্ফুটনাঙ্ক  সালফার ডাই অক্সাইড: সালফার ডাই অক্সাইডের ফুটন্ত পয়েন্ট প্রায় -10 ডিগ্রি   ব্যবহার  সালফার ডাই অক্সাইড কখনও কখনও শুকনো গুঁড়ো, শুকনো ডুমুর, এবং অন্যান্য শুকনো ফলের জন্য একটি সংরক্ষণক হিসাবে ব্যবহৃত হয়, এটি তার অ্যান্টিমাইক্রোবিয়াল বৈশিষ্ট্যগুলির কারণে, এবং ইউরোপে এই ভাবে ব্যবহার করা হয় যখন বলা হয়। একটি সংরক্ষণকীয় হিসাবে, এটি ফলের রঙিন চেহারা বজায় রাখে এবং ফল পচে যাওয়া থেকে রক্ষা করে। তথ্যসূত্র  বিষয়শ্রেণী:সালফার যৌগ বিষয়শ্রেণী:শিল্প গ্যাস বিষয়শ্রেণী:প্রিজারভেটিভ বিষয়শ্রেণী:সালফার অক্সাইড বিষয়শ্রেণী:বিজারক বিষয়শ্রেণী:অজৈব দ্রাবক বিষয়শ্রেণী:ই-সংখ্যায়িত খাদ্যে সংযোজিত দ্রব্য
থাম্ব|হরভজন সিংহ চিমা হরভজন সিংহ চিমা একজন ভারতীয় রাজনীতিবিদ এবং ভারতীয় জনতা পার্টির সদস্য। চিমা উধম সিং নগর জেলার কাশীপুর আসন থেকে উত্তরাখণ্ড বিধানসভার সদস্য। Punjab's Cheema is Uttarakhand's 'jan kavi'-candidateBJP, Cong leaders protest Kashipur MLA’s statement Cong, BJP MLAs apprise Paul of people’s problems    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:উত্তরাখণ্ড বিধানসভার সদস্য বিষয়শ্রেণী:উত্তরাখণ্ড বিধানসভার সদস্য ২০১৭-২০২২ বিষয়শ্রেণী:উত্তরাখণ্ডের ভারতীয় জনতা পার্টির রাজনীতিবিদ বিষয়শ্রেণী:উত্তরাখণ্ড বিধানসভার সদস্য ২০০২-২০০৭ বিষয়শ্রেণী:উত্তরাখণ্ড বিধানসভার সদস্য ২০০৭-২০১২ বিষয়শ্রেণী:উত্তরাখণ্ড বিধানসভার সদস্য ২০১২-২০১৭